CELEX: 31986D0519
Language: el
Date: 1986-10-20 00:00:00
Title: 86/519/ΕΟΚ: Απόφαση της Επιτροπής της 20ής Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31986D0519

86/519/ΕΟΚ: Απόφαση της Επιτροπής της 20ής Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 305 της 31/10/1986 σ. 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Οκτωβρίου 1986  για τη βελτίωση της αποτελεσματικότητας των διαρθρώσεων της γεωργίας στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (86/519/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων στη γεωργία (1), και ιδίως το άρθρο 25 παράγραφος 3,  Εκτιμώντας:  ότι η ελληνική κυβέρνηση ανακοίνωσε, στις 22 Απριλίου 1986 με επιστολή υπ' αριθ. 337391, σύμφωνα με το άρθρο 24 παράγραφος 4, του κανονισμού (ΕΟΚ) αριθ. 797/85, τις ακόλουθες κανονιστικές και διοικητικές διατάξεις:  - υπουργική απόφαση, σχετικά με τα συμπληρωματικά μέτρα για την εφαρμογή του κανονισμού (ΕΟΚ) αριθ. 797/85 του Συμβουλίου για τη βελτίωση της αποτελεσματικότητας των διαρθρώσεων στη γεωργία, της 30ής Σεπτεμβρίου 1985,  - απόφαση της Επιτροπής Τιμών και Εισοδημάτων, της 18ης Απριλίου 1986 σχετικά με την εφαρμογή του κανονισμού (ΕΟΚ) αριθ. 797/85 για τη βελτίωση της αποτελεσματικότητας των διαρθρώσεων στη γεωργία·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν πληρούνται οι όροι χρηματοδοτικής συμμετοχής της Κοινότητας ανάλογα με το αν οι προβλεπόμενες διατάξεις είναι σύμφωνες με τον προαναφερόμενο κανονισμό και έχοντας υπόψη τους στόχους του, καθώς και τον αναγκαίο σύνδεσμο μεταξύ των διαφόρων μέτρων·  ότι οι αναφερόμενες διατάξεις ανταποκρίνονται στους στόχους και όρους του κανονισμού (ΕΟΚ) αριθ. 797/85·  ότι η Επιτροπή εκτιμά πως οι διατάξεις των άρθρων 1 και 2 παράγραφος 3 της απόφασης και το σημείο 1.1 της απόφασης αφορούν μόνο τους κατά κύριο λόγο κατόχους γεωργικών εκμεταλλεύσεων που αφιερώνουν τουλάχιστον 50 % του χρόνου εργασίας τους σε γεωργική δραστηριότητα στη δική τους γεωργική εκμετάλλευση·  ότι έχει ζητηθεί η γνώμη της Επιτροπής του ΕΓΤΠΕ (Ευρωπαϊκό Γεωργικό Ταμείο Προσανατολισμού και Εγγυήσεων) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η υπουργική απόφαση της 30ής Σεπτεμβρίου 1985 καθώς και η απόφαση της Επιτροπής Τιμών και Εισοδημάτων της 18ης Απριλίου 1986, που ανακοίνωσε η ελληνική κυβέρνηση στις 22 Απριλίου 1986, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 πληρούν τους όρους χρηματοδοτικής συμμετοχής της Κοινότητας στην κοινή δράση που αναφέρονται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 20 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.